**DĖL 2018-2019 MOKSLO METŲ PRIEŠMOKYKLINIO UGDYMO ORGANIZAVIMO MODELIŲ ROKIŠKIO RAJONO SAVIVALDYBĖS ŠVIETIMO ĮSTAIGOSE PATVIRTINIMO**

2018 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 7 punktu, 16 straipsnio 4 punktu, Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2016 m. liepos 22 d. įsakymu Nr. V-674 „Dėl priešmokyklinio ugdymo tvarkos aprašo patvirtinimo“, 7.1 punktu, Rokiškio rajono savivaldybės tarybos 2016 m. gegužės 27 d. sprendimu Nr. TS-128 ,,DėlRokiškio rajono savivaldybės švietimo įstaigose taikomų priešmokyklinio ugdymo organizavimo modelių patvirtinimo“ Rokiškio rajono savivaldybės taryba n u s p r e n d ž i a:

Patvirtinti 2018**-**2019 mokslo metų priešmokyklinio ugdymo organizavimo modelius Rokiškio rajono savivaldybės švietimo įstaigose:

1. **I Modelis** (priešmokyklinio ugdymo grupė, kurios veiklos trukmė 10,5 val. per dieną):

1.1. Rokiškio lopšelyje-darželyje „Nykštukas“; grupių skaičius – 1;

1.2. Rokiškio lopšelyje-darželyje „Pumpurėlis“; grupių skaičius – 2;

1.3. Rokiškio lopšelyje-darželyje „Varpelis“; grupių skaičius – 1;

1.4. Rokiškio mokykloje-darželyje „Ąžuoliukas“; grupių skaičius – 1;

1.5. Juodupės lopšelyje-darželyje; grupių skaičius – 1.

2. **II Modelis** (jungtinė priešmokyklinio ugdymo grupė, kurios veiklos trukmė 10,5 val. per dieną) ‒ Kavoliškio mokykloje-darželyje; grupių skaičius – 1.

3. **IV Modelis** (priešmokyklinio ugdymo grupė, kurios veiklos trukmė 4 val. per dieną):

3.1. Rokiškio Senamiesčio progimnazijoje; grupių skaičius – 1;

3.2. Jūžintų Otto Širvydo pagrindinėje mokykloje; grupių skaičius – 1.

4. **V Modelis** (jungtinė ikimokyklinio ugdymo grupė, kurios veiklos trukmė 4 val. per dieną) ‒ Laibgalių ikimokyklinio ir pradinio ugdymo skyriuje; grupių skaičius – 1.

5. **VII Modelis** (priešmokyklinio ugdymo grupė, kurios veiklos trukmė 7 val. 12 min.) ‒ Pandėlio universaliame daugiafunkciame centre; grupių skaičius – 1.

6. **VIII Modelis** (jungtinė priešmokyklinio ugdymo grupė, kurios veiklos trukmė 6 val., 7 val. 12 min. ar 8 val. per dieną:

6.1. Kamajų ikimokyklinio ugdymo skyriuje; grupių skaičius – 1;

6.2. Obelių lopšelyje-darželyje; grupių skaičius – 1.

Šis sprendimas per vieną mėnesį gali būti skundžiamas Lietuvos Respublikos administracinių ginčų komisijos Panevėžio apygardos skyriui, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno, Klaipėdos, Panevėžio ar Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolita Geidanienė

**DĖL TEIKIAMO SPRENDIMO PROJEKTO „DĖL 2018-2019 MOKSLO METŲ PRIEŠMOKYKLINIO UGDYMO ORGANIZAVIMO MODELIŲ ROKIŠKIO RAJONO SAVIVALDYBĖS ŠVIETIMO ĮSTAIGOSE PATVIRTINIMO“**

**AIŠKINAMASIS RAŠTAS**

2018 m. gegužės 25 d.

Rokiškis

**Sprendimo projekto tikslas ir uždaviniai**

Tikslas **–** patvirtinti Rokiškio rajono savivaldybės švietimo įstaigose 2018**-**2019 mokslo metams priešmokyklinio ugdymo organizavimo modelius.

**Šiuo metu esantis teisinis reglamentavimas.** Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2016 m. liepos 22 d. įsakymu Nr. V-674 „Dėl Priešmokyklinio ugdymo tvarkos aprašo patvirtinimo“, 7.1 punktas, Lietuvos Respublikos vietos savivaldos įstatymo 7 straipsnio 7 punktas ir 16 straipsnio 4 punktas, Rokiškio rajono savivaldybės tarybos 2016 m. gegužės 27 d. sprendimas Nr. 128 ,,Dėl Rokiškio rajono savivaldybės švietimo įstaigose taikomų priešmokyklinio ugdymo organizavimo modelių patvirtinimo“.

**Sprendimo projekto esmė**. Priešmokyklinio ugdymo tvarkos aprašo 7.1 punkte nurodyta, kad savininko teises ir pareigas įgyvendinanti institucija kasmet įvertina priešmokyklinio ugdymo poreikį, turimus išteklius, tikslina ir tvirtina priešmokyklinio ugdymo organizavimo modelius mokyklose.

Sprendimo projekte yra pateikti nuo 2018**-**2019 mokslo metų rajono švietimo įstaigose numatomi priešmokyklinio ugdymo organizavimo modeliai. Siūloma patvirtinti modelius, atsižvelgiant į įstaigų darbo laiką, finansavimą, tėvų (globėjų) pageidavimus.

**Galimos pasekmės, priėmus siūlomą sprendimo projektą:**

**teigiamos**: pagal poreikį ir esamus išteklius švietimo įstaigos komplektuos grupes, kuriose bus ugdomi priešmokyklinio amžiaus vaikai;

**neigiamos:** nėra duomenų apie galimas (tikėtinas) neigiamas pasekmes priėmus teikiamą sprendimo projektą. Priešmokyklinio ugdymo organizavimo modeliai buvo aptarti atskirai su kiekvienos įstaigos vadovu.

**Kokia sprendimo projekto nauda Rokiškio rajono gyventojams**. Tėvai, kurių vaikai nuo 2018 m. rugsėjo 1 d. turės ugdytis pagal priešmokyklinio ugdymo programą (priešmokyklinis ugdymas privalomas) gaus informaciją apie Rokiškio rajono švietimo įstaigas, kuriose bus vykdoma priešmokyklinio ugdymo programa, grupių veiklos trukmę per dieną.

**Finansavimo šaltiniai ir jų poreikis.** Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksmais.

Švietimo skyriaus vyriausioji specialistė Jolita Geidanienė